cyanic-selkie/wikianc huggingface dataset:
הרולד הולט
ראש ממשלה
בתחום הכלכלה, תקופת כהונתו של הולט החלה עם המעבר של אוסטרליה למטבע המבוסס על השיטה העשרונית, מהלך שהחל ב-14 בפברואר 1966 והוא ציין את נטישת הקשרים הכלכליים של אוסטרליה עם בריטניה ויצירת קשרים עם ארצות הברית ועם אסיה. למרות שכל ההכנות לתהליך החלפת המטבע בוצעו במהלך כהונתו של מנזייס, הולט היה מעורב בהן באופן משמעותי בתוקף תפקידו כשר האוצר. ב-1967 קיבלה ממשלת הולט החלטה שלא לפחת את הדולר האוסטרלי במקביל לפיחות בשערה של הלירה שטרלינג הבריטית, נוהג שהיה קיים מאז ומתמיד, אך החלטה זו נתקלה בהתנגדות בקרב חוגי הקואליציה. מנהיג מפלגת הכפר, ג'ון מק'איוון, זעם במיוחד על צעד זה. הוא ראה במהלך זה איום על מאזן התשלומים של אוסטרליה וחשש שהוא יוביל לעלייה בתשומות הייצור של התעשייה.
חקירה
שום חקירה פדרלית רשמית לא התקיימה על נסיבות היעלמותו של הולט מתוך הנחה שיהיה זה בזבוז של זמן וכסף. כמו כן לא התקיימה כל חקירה רשמית של מדינת ויקטוריה מאחר שבאותה תקופה זה לא היה בתחום סמכותם של חוקרי מקרי המוות במדינה. עם זאת, הגישו המשטרה הפדרלית ומשטרת ויקטוריה דוח באורך של 108 עמודים בנוגע להיעלמותו של הולט, כולל הצהרות מפי כל עדי הראייה ופרטים על מבצע החיפושים.
התקופה הפוסט-קלאסית
אמריקה
מרבית אזורי יבשת אמריקה נשארו מיושבים במתכונת שבטית עד אז. יוצאים מן הכלל הזה הם אזורי רמת מקסיקו, חצי האי יוקטן ורמת פרו. באזורים אלו התפתחו לאורך ההיסטוריה ממלכות ריכוזיות מפותחות. תיקוף התקופה הפוסט-קלאסית ביבשת שונה בין אזור ואזור.
נוזל בין-תאי
הנוזל הבין-תאי דומה מאוד לפלסמה בדם.
המפקח הכללי
התסריט מבוסס באופן רופף על המחזה רביזור של ניקולאי גוגול. במקום הצאר והאימפריה הרוסית העלילה הועתקה לצרפת בתקופתו של הקיסר נפוליאון.
אליהו קפלן
ביוגרפיה
בשנת 1985 נישא לרחלי לבית אקרמן. בשנת תשנ"ו עבר הזוג קפלן להתגורר במעלה אדומים. בשנת 2001 פעל הרב קפלן בכולל הקהילתי, שנתיים לאחר מכן בגרעין התורני, ובשנת 2003 גם במסגרת עמותת בית מורשת. במסגרת זו סייע למסגרת חינוכית מיוחדת לנוער נושר בבית ספר "יפתח" שלאחר מכן התפתחה בהובלה של אריאל סוקולוף והפכה לעמותה עצמאית. בשנת 2010 נוסדה המכינה הקדם צבאית "איתן" בגבעת המייסדים שבמישור אדומים, במסגרת פעילות העמותה.
האגטנה
היסטוריה
לאחר העברת השליטה מידי ספרד לידי ארצות הברית במלחמת ארצות הברית–ספרד ב-1898, נותרה אגנה מקום מושב הממשלה תחת ניהולו של צי ארצות הברית. עד 1940 צמחה אוכלוסייתה העיר לכ-10,000 תושבים, כשמחציתם היו תושבי האי. לצורך יישובם של מהגרים מאיי קרוליין הוקמו כפרים מסביב לעיר.
Kimsuky
קימסוקי (באנגלית: Kimsuky) היא קבוצת תקיפה צפון קוריאנית המבצעת פעולות סייבר התקפיות נגד דרום קוריאה, אירופה וארצות הברית.
התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה. הקבוצה פועלת לצד "Ricochet Chollima" שגם היא משוערת כנתמכת על ידי ממשלת קוריאה הצפונית.
מלבד השם הרשמי, חברות אבטחת מידע נתנו לקבוצה שמות נוספים כגון: Velvet Chollima ו-Black Banshee.
היסטוריה
בשנת 2019, תקפה הקבוצה את דיפלומטים דרום קוריאנים בדימוס באמצעות התקפות דיוג ממוקד.
אקלים מונסון טרופי
אזור אקלים מונסון טרופי הוא סוג של אקלים המוגדר על ידי הקלימטולוג הגרמני, ולדימיר קפן ב'שיטת קפן לסיווג אקלימים' כסוג של 'אקלים טרופי' והוא מסומן באות (Am). האקלים מונסון הוא הנדיר ביותר מבין סוגי האקלים הטרופי. באקלים זה יש ממוצע חודשי טמפרטורות מעל C° 18 בכל חודשי השנה. אקלים מונסון טרופי הוא האקלים המפריד בין האקלים משווני טרופי (Af) לבין האקלים הסוואני הטרופי (Aw/As).
חוק ההידקקות
ביקורת והסתייגות
בספר לימוד הקורס של פרופ' חיים רבין מהאוניברסיטה העברית נכתב כך:
במקרה של בתו, נהוג כיום לחשוב שהמקור הוא דווקא בנתו כבערבית, והמילה בת היא זו שעברה את השינוי. וכך גם בדוגמאות רבות אחרות.
זיגמונט ולישבסקי
ביוגרפיה
בראשית שנות העשרים של המאה העשרים הוא נסע לפולין והתיישב בקרקוב. בין השנים 1921–1924 הוא למד באקדמיה לאמנויות יפות בקרקוב באולפן של ויצ'ך וייס ויוזף פאנקייביץ'.
בשנת 1924 נסע לפריז עם קבוצת האוונגרד והמשיך שם בלימודיו בציור בהדרכתו של פאנקייביץ'. הוא השתתף בסדנאות הציור של הקאפיסטים. במוזיאון הלובר, הוא צייר עותקים של יצירותיהם של הציירים הוותיקים כמו טיציאן, דייגו ולאסקס, יאן ורמיר, פרנסיסקו דה גויה ואז'ן דלקרואה. הוא היה מוקסם גם מאמנותם של פול סזאן, וינסנט ואן גוך ואנרי מאטיס.
טקס פרסי אוסקר ה-94
הטקס
ההצבעה למועמדויות הסתיימה ב-1 בפברואר 2022. המועמדויות התפרסמו ב-8 בפברואר 2022, על ידי טרייסי אליס רוס ולזלי ג'ורדן. הטקס צפוי להתקיים ב-27 במרץ 2022 בתיאטרון דולבי. דווח כי התאריך נבחר כדי לא להתנגש עם אולימפיאדת החורף 2022 בבייג'ינג (שנערכה בין 4 ל-20 בפברואר 2022), והסופרבול LVI (שנערך באזור לוס אנג'לס ב-13 בפברואר 2022).
תקרית הסטירה של ויל סמית'–כריס רוק
במהלך הטקס התרחש אירוע חריג, כשהקומיקאי כריס רוק עלה לבמה להציג את פרס האוסקר לסרט התיעודי הטוב ביותר. רוק התבדח על חשבונה של ג'יידה פינקט סמית', אשתו של השחקן ויל סמית, שסובלת מאלופציה אראטה ונאלצת לגלח את שיערה. בתגובה עלה סמית על הבמה וסטר לרוק, וכשחזר למקומו, צעק לעבר רוק "שמור את השם שלי אשתי מחוץ לפה המזוין שלך". בהמשך התנצל סמית על התקרית בפני חברי האקדמיה ושאר המועמדים לפרס, אך לא בפני רוק. סמית' התנצל בפני רוק ביום שלמחרת הטקס. ב-1 באפריל, סמית' הודיע על התפטרותו מהאקדמיה לקולנוע. שבוע לאחר מכן, ב-8 באפריל, מסרה האקדמיה את החלטתה להשעות את סמית' למשך עשר שנים מהשתתפות בכל אירוע שיתקיים מטעמה, לרבות טקסי אוסקר. עם זאת, הוא יוכל להיות מועמד ולזכות בפרס בזמן ההשעייה.
Black Butterfly
Black Butterfly (בעברית: פַּרְפַּר שָׁחוֹר) הוא המיני-אלבום השמיני של להקת המטאל הסימפוני הגרמנייה-נורווגית Leaves' Eyes. המיני-אלבום יצא לאור ב-22 בנובמבר 2019 בהוצאת חברת התקליטים AFM רקורדס. הוא כולל שלושה שירים מקוריים וגרסת כיסוי ל-"Silent Night".
לאונרדו DRS
היסטוריה
בשנת 2008 נרכשה DRS על ידי חברת פינמכניקה האיטלקי, והחברה שינתה שמה ל-Finmeccanica North America DRS. בשנת 2012 מונה סגן שר ההגנה של ארצות הברית לשעבר, ויליאם ג'יי לין השלישי, למנכ"ל החברה, במקום מארק ניומן, שמילא תפקיד זה מאז 1994. בשנת 2017 שינתה החברה האם את שמה ללאונרדו, ובעקבות זאת Finmeccanica North America DRS שינתה את שמה לשם הנוכחי, לאונרדו DRS.
ברווז שורק פולווס
תיאור
ברווז זה ניזון מפני המים או מהקרקע באמצעות מקורו השטוח והארוך מזרעים, עשבים, תולעים, רכיכות שונות ומחרקים שהם המזון המועדף על האפרוחים. עם זאת מרבית המזון מורכב מצמחייה עשבונית. אף על פי שהם חיים בשדות אורז הם כמעט ולא ניזונים מהאורז עצמו.
נבט יצחק
נבט יצחק (נולדה ב-1975 בירושלים) היא אמנית וידאו ומיצב ישראלית, הבונה מיצבים תוך שימוש בחומרים ארכיוניים וחקר הבניית הזהות בקטגוריות תרבותיות, ובחינת מסורות מזרחיות ומערביות. כלת פרס ביאטריס קולינר מטעם מוזיאון ישראל, פרס עידוד היצירה של משרד התרבות והספורט. פרס שמואל גבעון ממוזיאון תל אביב ופרס לנדאו מטעם מפעל הפיס.
שוק העבדים (גוסטב בולאנז'ה)
היצירה מתארת מכירה פומבית של עבדים ברומא העתיקה. בתמונה נראים עומדים למכירה שבעה צעירים, בגילאים בין ילדים לבוגרים צעירים, כעבדים. שני העבדים הגבריים, כמו גם שלוש מהשפחות, דומים במראה החיצוני, אולי הצייר מבקש לרמוז כי הם בני משפחה. כולם מסומנים בשלטים כדי לציין את היותם עבדים. הילד הקטן הוא עירום לחלוטין, ואילו הבחור שלידו לובש חתיכת בד. הצעירה שיושבת לצידם היא חשופת חזה ולבושה רק בחצאית, אבל היא מכסה את שדיה ברגליה בתנוחת מגן. האישה האפריקאית העומדת גם היא חשופת חזה, עוטה מגבת לבנה, והיא מכסה את שדיה בידיים. רגליה לבנות, צבועות בגיר כדי להראות שהיא יבוא זר, בניגוד לאחרים, ושולם עליה מס.
בולנזה ביקר באיטליה, ביוון ובצפון אפריקה, והציור משקף את תשומת ליבו לפרטים, מבחינה תרבותית ולמיומנות שאותה רכש בעיצוב הנשיות בציוריו.
דמיאן ביצ'יר
קריירה
ב-1997 שיחק בדרמת הפשע "לרקוד עם השטן", לצידם של חאווייר ברדם ורוזי פרז.
ב-1999 זכה לביקורות טובות במולדתו על תפקידו בדרמה הקומית "סקס, בושה ודמעות".
בשנת 2018 שיחק בסרט האימה "הנזירה" בבימויו של קורין הארדי; הסרט החמישי ביקום הקולנועי של לזמן את הרוע.
חיים אישיים
ביצ'יר הוא שגריר של האיגוד האמריקאי לחירויות אזרחיות למען זכויות מהגרים.
שאיולאסלופלווה
בשאיולאסלופלווה חיו מעט יהודים.
גולשן
חיים וקריירה
לאחר שני עשורים של קריירה מוצלחת, הצליחה גולשן לחדש את הצלחתה בכמה רמות מההצלחה לה זכתה באותם העשורים, כאשר הוציאה בשנת 2013 את האלבום . הסינגל הראשון מתוכו "Yatcaz Kalkcaz Ordayım", נחשב לאחד מהלהיטים הטורקיים המצליחים ביותר בכל הזמנים וזאת, בנוסף לכך שהוא שהה בפסגת מצעד טורקיה טופ 20 במשך שבעה שבועות רצופים. הקליפ שלו צבר למעלה מ-22 מיליון צפיות. הסינגל השני "Kardan Adam", שיחזר את הצלחת קודמו כאשר נשאר בפסגת המצעד במשך שבעה שבועות רצופים גם כן. הקליפ שלו צבר למעלה מ-8.5 מיליון צפיות והוא אחד משיריה המצליחים ביותר של גולשן. האלבום עצמו נמכר בלמעלה מ-100,000 עותקים בטורקיה בלבד, ונחשב לאחד מהאלבומים הטורקיים הנמכרים ביותר בעשור השני של המאה ה-21. בשנת 2014, הוציאה גם את הסינגל "İltimas", ששהה בפסגת המצעד במשך 12 שבועות והיה לשיר הראשון שהצליח לעשות זאת באותם הזמנים, עד שגולשן עצמה הצליחה להרחיב את השיא פעמיים. (עם "Bangır Bangır" ו-"Bir İhtimal Biliyorum", שיצאו בהמשך)
באוגוסט 2022 נעצרה גולשן בעקבות תיעוד שלה בסרטון מאפריל 2022 כשהיא מתבדחת על כך שאחד המוזיקאים שלה סובל מ"סטייה" כיוון שלמד בבית ספר דתי מוסלמי, כמו זה שבו התחנך הנשיא ארדואן. היא מואשמת בהסתה לשנאה. לאחר הפצת התיעוד היא צייצה בטוויטר שהתבדחה עם עמיתיה, ושהבדיחה פורסמה על ידי אלו שמבקשים לפלג את החברה. לדבריה, היא מגנה על החופש שהיא מאמינה בו, ורואה עצמה מושלכת אל עבר הסוף הקיצוני שממנו הזהירה בעבר. עם זאת, היא התנצלה בפני כל מי שנפגע מדבריה בסרטון. בעבר כבר עוררה גולשן זעם בקרב חוגים אסלאמיסטיים בטורקיה, כשהניפה באחת מהופעותיה את דגל הגאווה לאות תמיכה בקהילת הלהט"ב, הסובלת מדיכוי בטורקיה
מלאניה טראמפ
רעיית נשיא ארצות-הברית
בתחילת המירוץ לנשיאות 2016 הודיעה טראמפ כי אינה מתכננת להיות מעורבת תדיר בקמפיין, וכי תתרכז בגידול בנם שהיה אז בן עשר. ב-18 ביולי 2016 נאמה ביום הראשון של הכנס הרפובליקני הלאומי. לאחר מכן נתגלה כי בנאום הועתקה פסקה אחת כמעט בשלמותה מנאומה של מישל אובמה בכנס הדמוקרטי הלאומי ב-2008. יומיים לאחר מכן הודתה כותבת הנאומים של משפחת טראמפ באחריותה למקרה. לאחר מקרה זה מיעטה עוד יותר להופיע בעצרות בחירות ורק לקראת סיומו הופיעה בעצרת בחירות בפנסילבניה. היא אמרה שתייחד את תפקידה כגברת הראשונה של ארצות הברית, למאבק בבריונות נגד ילדים וחסרי ישע ובעיקר בבריונות רשת. לאחר השבעתו של בעלה הוסיפה טראמפ להתגורר במגדל טראמפ שבניו יורק עד לסיום שנת הלימודים של בנה בארון בקיץ 2017. ב-11 ביוני 2017 עברה טראמפ יחד עם בנה להתגורר בבית הלבן.
מזכיר המלחמה של ארצות הברית
מזכיר המלחמה של ארצות הברית (באנגלית: Secretary of War) היה חבר בקבינט של ארצות הברית החל מתקופת נשיאותו של נשיא ארצות הברית הראשון ג'ורג' וושינגטון. משרה זהה, שנקראה "מזכיר במלחמה" (Secretary at War), נוצרה כדי לשרת את "קונגרס הקונפדרציה" על פי תקנון הקונפדרציה בין השנים 1781 – 1789. במשרה זו החזיקו בנג'מין לינקולן ובהמשך הנרי נוקס. כאשר הושבע ג'ורג' וושינגטון לנשיא הראשון על פי חוקת ארצות הברית, הוא מינה את נוקס להמשיך לכהן כמזכיר המלחמה.
איגוד תעשיית ההקלטות האמריקאי
מבנה החברה
מיטש גלזיר מונה להיות סגן נשיא הבכיר של RIAA ב-2011. בין השנים 2001 ל-2011 גלזיר שימש כסגן הנשיא הבכיר למדיניות ציבורית וליחסי עבודה.
נאור דנין
ביוגרפיה
ב-2019 הוציא את אלבום הבכורה שלו, "תכליט", בהפקתו של יקיר בן טוב, תחת חסותה של חברת נענע דיסק. את רוב שירי האלבום כתב והלחין דנין. לחלק מהשירים הצטרפו לכתיבה וההלחנה עדי לוי ויקיר בן טוב. כמו כן, האלבום כולל הופעת אורח של הזמרת נרקיס בשיר "שלכת". האלבום זכה לביקורות חיוביות.
מידת הביטחון
מקורות
פסוקים רבים בתנ"ך ובמיוחד בתהילים עוסקים בביטחון בהשגחה האלוהית, ומדגישים את השלווה ואי הדאגה שהכרה זו משרה על המאמין. הוגי המחשבה היהודית הקדישו לנושא זה פרקים רבים במשנתם. כמו הרמב"ם, רבי אברהם בן הרמב"ם, חובת הלבבות, הרמב"ן, המהר"ל, כמו גם בדור האחרון החזון איש, ואישי מחשבה ויהדות נוספים.
שיטות במידת הביטחון
הגישה החסידית של תלמידי הבעש"ט גורסת כי יש להאמין ולבטוח באלוהים שהעתיד צופן עבורנו אך טוב, ובכוח הביטחון הזה עצמו כי לא יבוא שום רע, מפעיל האדם השגחה עליונה מיוחדת המגינה עליו ומביאה עליו אך טוב וחסד.
נמל התעופה ורוצלב קופרניקוס
הנמל משמש כבסיס לחברות ריינאייר סאן, אנטר אייר, וויז אייר.
הממלכה המאוחדת באירוויזיון 1959
לקראת אירוויזיון 1959 בריטניה ערכה תחרות קדם בשם Eurovision Song Contest British Final איתה היא בחרה את השיר לאירוויזיון 1959. התחרות נערכה במתכונת של שני חצאי גמר וגמר והנחה אותה פיט מורי.
יון הליאדה רדולסקו
"קוריירול רומנסק" - חלוץ העיתונות ברומנית
בשנת 1828 פרסם בסיביו את ספרו הראשון - מסה על הדקדוק הרומני והחל מ-8 באפריל 1829 הוציא בבוקרשט את העיתון "קוריירול רומנסק" ("Curierul românesc" "השליח הרומני"), ששיחק תפקיד בעל ערך בחיי התרבות של ארצו במשך שנים רבות. ב-1836 צרף לו מוסף ספרותי שנקרא "קוריירול דה אמבלה סקסה" (הקורייר לשני המינים) שהופיע עד שנת 1847. העיתון הופיע כשבועון, מאוחר יותר היה דו ירחי עד ל-1839 כשהתחיל להופיע שלוש-ארבע פעמים בשבוע. עם הכותבים שתרמו לו נמנו קוסטקה נגרוצי, דימיטריה בולנטיניאנו, יואן קטינה, וסילה קרלובה, יאנקו וקרסקו וכו'. הליאדה פרסם בו את שירו הידוע יותר - "המעופף" Zburătorul.
שנותיו האחרונות
בשנת 1859, שנת האיחוד בין מולדובה וולאכיה ובחירתו של אלכסנדרו יואן קוזה בראש המדינה המאוחדת, הליאדה חזר לבוקרשט. בתקופה זו הוסיף לשם המשפחה שלו את שם אביו רדולסקו. לא הפסיק לכתוב, על נושאים מוגוונים, בעיקר על היסטוריה ובקורת ספרות והוציא קובץ חדש של שירים.
נמל התעופה הבין-לאומי טימישוארה טראיאן וויה
נמל התעופה הבינלאומי טימישוארה טראיאן וויה (ברומנית: Aeroportul Internațional Traian Vuia Timișoara, באנגלית: Timișoara Traian Vuia International Airport) הוא נמל תעופה, הנמצא סמוך לעיר טימישוארה ברומניה ומשרת את מחוז טימיש. הוא נמצא במרחק של 10.7 ק"מ מהעיר.
מיטת מים
מיטת מים, מזרן מים או מזרן ים היא מיטה או מזרן ממולאים במים. הגרסה המודרנית של מיטת המים, שעליה נרשם פטנט בסן פרנסיסקו בשנת 1971, הפכה לפריט פופולרי לצריכה בארצות הברית בשנות ה-70.
מאפיינים
מיטות מים מחוממות בדרך כלל. הטמפרטורה נשלטת באמצעות תרמוסטט ומוגדרת על פי ההעדפה האישית, אבל לרוב היא טמפרטורת העור הממוצעת, כ-30 מעלות צלזיוס. כרית חימום טיפוסית צורכת בין 150 ל-400 וואט. צריכת החשמל יכולה להשתנות באופן משמעותי בהתאם לבידוד, המצעים, הטמפרטורה, השימוש וגורמים אחרים.
היסטוריה
סופר המדע הבדיוני רוברט היינליין מתאר מיטות מים טיפוליות בספריו, "Beyond This Horizon" (משנת 1942), "כוכב כפול" (משנת 1956) ו"גר בארץ נכריה" (משנת 1961). היינליין לא עשה כל ניסיון לבנות את המצאתו. בשנת 1980, היינליין כתב ב"Expanded Universe":
ישראל ניסן קרק
תולדות חייו
בתו מרים הייתה אשתו של הרב ישראל רוֹזֶנסון (1888–1940), רב ומחנך, דיין ופוסק בקובנה, פעיל בתנועה הציונית, חבר המזרחי ובשנות ה-30 חבר ברית הציונים הרוויזיוניסטים. בני הזוג נספו בשואה. (נכדו, פרופ' ישראל רוזנסון, הוא מחנך וחוקר תנ"ך, ראש מכללת אפרתה; אחיו הגדול, אברהם מרדכי רזיאל (רוזנסון), היה ממורי בית הספר תחכמוני בתל אביב, ואביהם של דוד רזיאל, מפקד האצ"ל הרביעי וממייסדיו ונציב בית"ר, ואסתר רזיאל-נאור, חברת הכנסות הראשונה עד השביעית מטעם תנועת החרות וגח"ל.)
פסגות אקר
הגבוהה שבין הפסגות מתנשאת לגובה של 1,800 מטרים מעל פני הים.
גילוי הפסגות
הפסגות התגלו ב- 14 בינואר 1931, על ידי משלחת צידי לווייתנים נורווגית, בפיקודו של או. בורצ'גרווינק (O. Borchgrevink).
גספאר גראציאני
גספאר גראציאני (ברומנית: Gaspar Graţiani), נולד בערך ב-1575–1620, שליט נסיכות מולדובה בתקופה שבין 4 בפברואר 1619 - 20 בספטמבר 1620.
פנדורה (מגזין)
רקע ופעילות
את המגזין הקימו עו"ד עינב זילבר וד"ר נילי יקיר. העורכת הראשית של המגזין הייתה לילך גליל, ובין חברות המערכת היו דנה ג. פלג, עדן ארזי, ואביגיל שפרבר. לדבריה של גליל, העיתון יצא "בעיקר מפני ש'הזמן הוורוד' פונה בעיקר להומואים ופחות ללסביות... זה בעצם העיתון הלסבי היחיד בארץ היום. הוא מתמקד בנושאים שמעניינים נשים. יש יותר דגש על הורות, משפחה, פמיניזם". המגזין סקר מגוון נושאים הקשורים לקהילה הלסבית ולנשים ככלל, כולל מגדר וזהות, תרבות, משפחה, דת, ואמנות. השאיפה הייתה לא רק לפנות לקהל הלסבי הרחב ביותר, אלא להגיע גם לקהילת הלהט"ב הרחבה, וכן למעגלים הרחבים יותר של קהל היעד הלסבי - כולל משפחות, רופאים ואנשי ונשות מקצוע מתחום בריאות הנפש המטפלים בלסביות.
קרנטל
דיר אל-קרנטל
דיר אל-קרנטל (מנזר קרנטל), מנזר יווני-אורתודוקסי במצוק ההר. במאה ה-4 הקים הנזיר חריטון לאורה בפסגת ההר, מעל מיקומו הנוכחי של המנזר. את המנזר הנוכחי התחילה הפטריארכיה היוונית אורתודוקסית לבנות ב-1875, בסיוע הכנסייה הרוסית.
מלחמת האזרחים בסיירה לאון
ילדים חיילים
מעבר לפעולות הטרור אשר ביצעו המורדים באזרחי המדינה ובמדינה עצמה, עודד נשיא ליבריה ציארלס טיילור שימוש בילדים חיילים. אנשיו חטפו ילדים, סיממו אותם והפכו אותם לרוצחים. הם כפו עליהם לבצע כרצונם במלחמה. הילדים אשר התנגדו להם, נענשו בגדיעת כפות ידיהם ולעיתים ידיהם נגדעו עד המרפק. כדי למנוע מהילדים לברוח ולחזור לבתיהם, הם היו הורגים את משפחותיהם ובני הכפר שלהם. להרג של בני המשפחה הייתה מטרה נוספת - לענות את אותם ילדים ולגרום להם לחוסן נפשי, מה שיהפוך אותם לרוצחים בעצמם, וכך בעצם הם ישרתו את מטרתם של ארגון המורדים. הילדים הצעירים יותר שימשו בתפקידי שמירה ונשיאת נשקים, ואחרים עסקו באיסוף מודיעין, זריקת רימונים וסיורים.
תהליך השיקום
עם סיום המלחמה בשנת 2002, החל פיזור של הצבא ופירוקו מנשק. כמו כן, החל תהליך שבו הממשלה המרכזית מאצילה סמכויות על הצ'יפים המרכזיים. כלומר, רישיונות הכרייה הונפקו רק באישור הצ'יפים. בשלב זה ניכרת מדיניות ממשלתית עצמאית, כאשר היהלומים נחשבו לרכוש המדינה וכלי לפיתוח המחצבים שבאדמתה.
לוקיוס טארקוויניוס סופרבוס
הוא היה בנו של לוקיוס טארקוויניוס פריסקוס, נישא לטוליה, בתו של סרוויוס טוליוס. הוא ירש את טוליוס ללא בחירות ומיד פעל למען ביטול הרפורמות במטרה להחזיר את הרודנות המלאה לרומא. במהלך שלטונו ניהל מלחמות עם העמים הלטינים והאטרוסקים, והמשיך בבניית מקדשים וביצורים בעיר. על פי המסורת הרומית שלטונו נשא אופי רודני, הוא לא התייחס לדעתו של הסנאט, רצח וגירש אזרחים רומיים. כל הדברים הללו הובילו לגירושו של טארקוויניוס סופרבוס מהשלטון ולהקמת הרפובליקה הרומית. כלומר, שלטונו מתואר כעריצות המצדיקה את ביטול המלוכה.
ניצחונותיו של טארקוויניוס סופרבוס
העיר Gabii נכבשה לאחר התנגדות ארוכה על ידי טארקוויניוס סופרבוס בעזרת בגידה. טארקוויניוס סקסטיוס בנו הצעיר של המלך הגיע לעיר וטען שהתרחק מהאלימות של אביו והראה את הסימנים המופיעים על גופו. במהירות הוא זכה באימון האזרחים, ובעצת אביו הוא הרג וגירש את האנשים המשפיעים ביותר בעיר וחילק את רכושם לפשוטי העם. ובזאת הוא רכש את אמונת האזרחים וחיזק את שלטונו, לאחר מכן מסר את העיר לאביו. ככה כבש טארקוויניוס סופרבוס את העיר במקדש של יופיטר על הר התלבן כאשר התרחש החג לאיחוד הלטיני ומלך רומא הקריב שור בשם כל האזרחים של העם הלטיני וחילק לכל הערים חלקים מבשרו של הקורבן.
דני איילו
ביוגרפיה
איילו נולד במנהטן לפרנסס ודניאל לואיס איילו האב. אביו של איילו נטש את הבית כאשר היה ילד קטן, הוא לא שינה את דעתו גם כאשר אמו של איילו התעוורה. במשך שנים גינה איילו באופן פומבי את החלטת אביו, השניים התפייסו ב-1993 אך איילו שמר טינה לאביו על החלטתו לעזוב את הבית.
Elend
Elend (תעתיק: אלנד) הוא הרכב מוזיקלי מצרפת המנגן מוזיקת אווירה גותית (Gothic Neoclassical) ודארק אמביינט (Dark Ambient). ההרכב הוקם בפריז ב-1993 על ידי המוזיקאים איסקנדר השנאווי מצרפת ורנו טשירנר מאוסטריה. פירוש שם ההרכב בגרמנית הוא "אומללות".
ג'סטין טרנטר
ביוגרפיה
טרנטר ושלושת אחיו הגדולים גדלו בלייק ציריך, אילינוי. ב-1994–1998, טרנטר למד/ה תיאטרון מוזיקלי באקדמיה לאמניות של שיקגו. בזמן הזה, טרנטר עבד/ה באירועי צדקה בהכרת נפגעי איידס.
קריירה מוזיקלית
מאז, כתב/ה טרנטר למוזיקאים רבים, בין היתר לבריטני ספירס ולינקין פארק, וכן סיפק/ה קולות גיבוי לשיר "Tied to You" של The Knocks והיה/הייתה אחד מהכותבים של השיר "Carry Me" של קייגו בהשתתפות ג'וליה מייקלס, שנמצא באלבום הבכורה של קייגו, Cloud Nine.
ישיבת גאון יעקב (בני ברק)
צוות הישיבה
במשך השנים הראשונות לקיומה, לא היה בישיבה משגיח, וראש הישיבה הרב שטיינמן מסר מדי שבועיים שיחות מוסר עם צאת השבת. השיחות כונסו לאחר מכן בסדרת ספריו ימלא פי תהלתך. בהמשך מונה הרב דוד מנחם שניידר כמשגיח, תפקיד בו החזיק עד שעבר לכהן כמשגיח בישיבת גרודנא באר יעקב. לאחר פרישתו מונה הרב חזקיהו מישקובסקי לכהן כמשגיח, שמכהן במקביל כמשגיח בישיבת ארחות תורה. לצידו מכהן כמשגיח הרב נחום ברנשטיין, שכיום משמש כמשגיח הרשמי של הישיבה.
המשחקים הפאראלימפיים לונדון (2012)
תהליך בחירת העיר המארחת
תשע ערים הציעו את מועמדותן לאירוח המשחקים האולימפיים בשנת 2012: איסטנבול, הוואנה, לייפציג, לונדון, מוסקבה, מדריד, ניו יורק, פריז וריו דה ז'ניירו.
ב-18 במאי 2004, אחרי הערכת תשע המועמדות, ניפה הוועד האולימפי הבינלאומי ארבע ערים והציג את חמש המועמדות הסופיות, שהיו לונדון, פריז, מוסקבה, ניו יורק ומדריד.
אריה קפלן (קצין)
אורחים ופקודים חשובים
בדצמבר 1948 סיים קפלן את תפקידו באח"י וג'ווד ומסר את הפיקוד למרדכי לימון.
משפחה ממשיכה
בשנת 1939 נישאה האם רחל ליצחק אקשטיין ובשנת 1941 הביאה לעולם בת אראלה אחותו, הצעירה מקפלן ב-17.5 שנים. בתיווכו של חבר מבית הספר החקלאי כדורי פגש קפלן את בינה לבית דודניק בשנת 1941. על אף שהקשר הראשוני היה קצר, זכרו זה את זה לאורך השנים ושבו ונפגשו מקץ פעילותו הימית ביוזמתו של קפלן שמצא את בינה מוכנה לקראתו. לאחר שחזר מהשליחויות נישאו בספטמבר 1948. בינה שהייתה אשת חינוך, משוררת ומתרגמת.
פטירה
קפלן חלה ונפטר במרכז רפואי בני ציון בחיפה ב-12 ביוני 2003 ונטמן בבית העלמין בחוף הכרמל. בלכתו השאיר אחריו את אלמנתו בינה קפלן ילדיו דבי ג'יוואן – מטפלת באמנות. נגה צבי מטפלת בדרמה ובעז קפלן, - בעלים ומנכ"ל חברת BabyLink המתמחה בשירותים רפואיים ופארא-רפואיים לנשים. וכן את שבעת נכדיו: אור, גליה, יוחאי, עמר, לטם, עדו ורתם.
התאחדות הכדורגל הפולנית
היסטוריה
בספטמבר 2008 הושעתה המנהיגות של התאחדות הכדורגל הפולנית על ידי הוועד האולימיפי הפולני בגלל "הפרת החוקים שלה בצורה רציפה ובוטה". שנה קודם לכן, משרד שר הספורט הפולני עשה ניסיון להשתלט על PZPN, ואולם פיפ"א איימה כי תשעה את פעילות ההתאחדות כיוון שאסרה כל התערבות ממשלתית. ב-30 באוקטובר 2008 הפך גז'גוז' לאטו לנשיא החדש של PZPN.
מכבי תל אביב (כדורגל נשים)
הקמה מחדש
בשנת 2017, הועלתה יוזמה חדשה במועדון על ידי מור שקד, מאמנת בקבוצות הילדים של מכבי להקים מחדש מסגרת לא מקצועית, בתחומי מחלקת הנוער של המועדון שבה תוכלנה בנות ונערות צעירות להתאמן בכדורגל. המהלך קיבל את ברכת דרכו של פטריק וואן לוון, מנהלה המקצועי של מחלקת הנוער.
טרנס אלכסנדר
טרנס ג'וזף אלכסנדר (באנגלית: Terence Joseph Alexander; 11 במרץ 1923 - 28 במאי 2009) היה שחקן קולנוע וטלוויזיה אנגלי, שהיה מוכר בעיקר מהופעתו בתפקיד צ'רלי הנגרפורד בסדרת הדרמה הבריטית "ברז'ראק".
דן סואן
ביוגרפיה
בספרו "ארץ עברה וזעם", שיצא בשנת 2003, מתאר את החברה הישראלית לאור ארבעה שסעיה המרכזיים כפי שהוא מאבחן אותם. השסעים הם משבר הזהות, השד העדתי, הקרע בין הדתיים לחילוניים והמחלוקת בין היהודים לערבים.
קמיל גליק
קריירת מועדונים
ב-26 באוגוסט 2008 הוא חתם על חוזה ארבע שנים בפיאסט גליביצה מליגת העל הפולנית. ארבעה ימים לאחר מכן גליק ערך את הופעת הבכורה שלו בקבוצה.
קריירה בינלאומית
גליק השתתף עם הנבחרת הפולנית ביורו 2016.
גוטליב פאול ובר
ביוגרפיה ועבודה
געגועים ביתיים והסיכוי לתפקיד בחצר המלוכה הניעו את ובר לחזור לאירופה ולוותר על ההצלחה הכלכלית באמריקה. באוגוסט 1855 נסע ובר לדיסלדורף דרך פריז לפני שחזר לפילדלפיה.
עם זאת הוא נשאר נאמן לארצות הברית באמצעות תערוכות, עבודותיו היו בין היתר באקדמיה הלאומית לעיצוב בבוסטון.
שרון שואן
שירות צבאי
בהמשך מונה כחונך צד"ל ביק"ל והיה אמון על כלא אל חיאם ועל המשטרה הצבאית של דרום לבנון, במהלך תפקיד זה אף זכה להיבחר כמצטיין רמטכ"ל ביום העצמאות. בשנת 1990 טרם מלאו לו 22 שנים מונה לפקד על כלא טול כרם.
המוזיקה של הווארד
רקע
הסרט התיעודי מתאר את חייו של הפזמונאי והמחזאי הווארד אשמן, אשר נולד בשנת 1950 ונפטר בשנת 1991 ממחלת האיידס. הסרט עוקב אחר ילדותו, לימודיו וקרייתו, אשר כוללת, בין היתר, את הפרויקטים "חנות קטנה ומטריפה", "בת הים הקטנה", "היפה והחיה" ו"אלאדין". הסרט מוצג באמצעות ראיונות אודיו, כשברקע מופיעים ראיונות מהארכיון, קטעי עיתונות, קטעים מהמחזות זמר והסרטים המסוקרים ותמונות וסרטונים אישיים שצולמו.
שרון שואן
שירות בתי הסוהר
בשנת 2013 מונה לראש חטיבת הביטחון והמבצעים. בזמן כהונתו החטיבה זכתה לתעודת הצטיינות מטעם השר לביטחון פנים.
המוזיקה של הווארד
ביקורות
באתר "Collider" נכתב על ידי דרו טיילור שהסרט הוא אחד הסרטים התיעודיים הטובים ביותר שנמצא בדיסני+, כמו כן שובחה עבודתו של האן שהציג את כל הצדדים של אשמן. פיטר טרוורס כתב באתר "רולינג סטון" שהסרט הוא מחווה מרגשת לאשמן. פיטר בראדשו הביא לסרט 4 מתוך 5 כוכבים באתר "הגרדיאן", וכתב שהיה מרגש לראות אשמן מתאמן על השיר "Part of Your World".
אקלים משווני טרופי
התופעה של "אי־עונתיות" באזורים טרופיים מתייחסת בעיקר לכך שאין הבדלים משמעותיים באורך הימים ובטמפרטורה הממוצעת במשך השנה. אולם, כן קיימת עונתיות בצורה של תהליכים מחזוריים החלים מדי שנה, אליה מגיבים צמחים, בעלי חיים ובני אדם, וזאת אפילו שלכאורה קשה יותר להבחין בתחלופה הזו, שלא באה לידי ביטוי בדרכים המוכרות של שינוי טמפרטורות ומשקעים.
אקלים משווני טרופי מאפיין בדרך כלל את הרצועה שבין קווי הרוחב 10° - 15° (צפון ודרום של קו המשווה). בחלק מהאזורים של החוף המזרחי, יכול האקלים המשווני הטרופי להגיע גם עד לקו רוחב 25°.
A Matter of Time
השיר הגיע למקום התשיעי במצעד שבפלנדריה, וה-16 במצעד שבוולוניה.
אאוטירנוזאורים
אאוטירנוזאורים (שם מדעי: Eutyrannosauria) הוא ענף של דינוזאורים טורפים מקבוצת הטירנוזאורים, הכולל את המינים הקרובים ביותר למשפחת הטירנוזאוריים. קבוצה זו התקיימה בקרטיקון העליון של חצי הכדור הצפוני, בין אסיה לאמריקה הצפונית לפני 80.6 מיליון שנה, והם כנראה חלפו דרך גשר ברינג הקדום. אחרוני מינים אלה כמו הטירנוזאורוס רקס נכחדו לפני 66 מיליון שנה עם סופו של הקרטיקון.
The Stage
היסטוריה
המהדורה הראשונה של The Stage פורסמה (תחת השם The Stage Directory – a London and Provincial Theatre Advertiser) ב-1 בפברואר 1880, בעלות של שלושה פני ישנים עבור שנים עשר עמודים. המהדורות פורסמו מדי חודש עד ל-25 במרץ 1881, אז הופקה המהדורה השבועית הראשונה. במקביל, קוצר השם ל-The Stage ומספור המהדורות אותחל.
השילוש הבלתי אפשרי
ההיגיון של השילוש הבלתי אפשרי מתבסס על מודל מנדל-פלמינג (Mundell-Fleming Model), שהוא מודל מאקרו-כלכלי העוסק בשווקים פתוחים לסחר חוץ. על פי המודל, מדינה שבה שער החליפין קבוע ושמקיימת אינטגרציה בין השוק שלה לבין שווקים אחרים, מאבדת את השליטה על היצע המטבע המקומי ושער הריבית. כלומר, המדינה נתונה להשפעות חיצוניות ואינה יכולה לפעול על פי מדיניות מוניטרית עצמאית. כדי לחזור ולכונן מדיניות מוניטרית עצמאית, מקבלי ההחלטות מוכרחים להקריב את יציבות שער החליפין, כלומר להפוך את שער החליפין לנייד או לחלופין להגביל את תנועת ההון במדינה, על ידי אמצעי פיקוח והסדרה כמו מיסים. ממשלות שלא יוכלו או לא ירצו לנקוט באחד משני צעדים אלו, ייאלצו להתנהל ללא מדיניות מוניטרית עצמאית ובכך תיפגע הלגיטימיות הפוליטית שלהן. בהתחשב בהגיון העומד מאחורי השילוש הבלתי קדוש, אין זה מפתיע כי ככל שגברה היכולת של הון לנוע, כך גברה גם הדאגה באשר להשלכותיה על סמכותה של המדינה.
רוברט מנדל (Robert Mundell), שזכה על פועלו בפרס נובל לכלכלה לשנת 1999, הרחיב למעשה את מודל ה־IS-LM שמדבר על כלכלה סגורה, בכך שהוא דן בסחר חוץ, קרי בשווקים אינטגרטיביים, ובתנועה של הון. במודל זה, מנדל טוען שההשפעה של המדיניות שבה נוקטת המדינה תלויה מאוד בשער בחליפין.
מדיניות מוניטרית
מדיניות מוניטרית היא מדיניות מאקרו-כלכלית המשפיעה על כמות הכסף במדינה. המדיניות מבוצעת על ידי הבנק המרכזי במדינה, שביכולתו לקנות או למכור מט"ח ולהדפיס כסף. פעולתו של הבנק המרכזי מושפעת מהמדיניות המוניטרית של המדינה באשר לשער החליפין של המטבע המקומי – האם מדובר בשער חליפין נייד או קבוע. דוגמה למטרה נוספת שיכולה להיכלל תחת מדיניות מוניטרית היא צמצום האבטלה במשק. הכוונה במדיניות מוניטרית עצמאית או אוטונומית היא למדיניות מוניטרית אשר למוכוונת להשגת מטרות דומסטיות-פנימיות.
מדוע שלושת הגורמים אינם יכולים להתקיים יחד?
בנסיבות שכאלה, קובעי המדיניות היו נכונים להגביל את תנועת ההון לתוך מדינתם, אילו יכלו. הבעיה היא שמנקודת מבטם קשה לשמור על תנועות ההון אל המדינה והגבלות על תנועתו יכולות לגרום לחדירתו בדרכים לא כשרות. כהן טוען כי קובעי המדיניות מצהירים כי הם מודעים לערך של שוק אינטגרטיבי וחופשי. שלא לציטוט, הם יעדיפו לשמור על יציבותו של שער החליפין ומדיניות מוניטרית אוטונומית על פני ויתור על אחת מהמטרות הללו לטובת התרה של תנועות הון לתוך המדינה.
המקרה של האיחוד המוניטרי האירופי לאור השילוש הבלתי אפשרי
מקנמרה (McNamara) מתארת את השינויים ברמת שיתוף הפעולה המוניטרי בין המדינות באירופה. לאחר מלחמת העולם השנייה, שינויים אלו כללו את היציבות היחסית בשער החליפין במסגרת ברטון וודס, חוסר היציבות ולבסוף התמוטטו של נחש המטבעות האירופי של שנות ה-70, ייצוב שער החליפין באופן יחסי על ידי המדיניות המוניטרית האירופית (European Monetary Union – EMS) בשנים 1979-1999 ואיחוד מוניטרי וכלכלי ויצירת מטבע משותף.
להלן טבלה הממחישה את השילוש הבלתי אפשרי באירופה לאורך השנים:
חנן בן ארי
2016–2021: לא לבד
לקראת צאתו של אלבום שני, הוציא בן ארי מתוכו את הסינגלים: "לא לבד", "תודה שאת", "על משכבי", שבו שיתף פעולה עם זמר הפופ הים-תיכוני משה פרץ, ו"ויקיפדיה", שאת מילותיו כתב עם קרן פלס. השיר "ויקיפדיה" הגיע למקום השני במצעד השנתי של גלגלצ לשנת תשע"ז ולמקום השלישי במצעד השנתי של רשת ג' באותה שנה. כמו כן, השיר זכה בפרס שיר השנה של אקו"ם לשנת 2017.
באבל קומיקס
היסטוריה
באוקטובר 2015 הכריז מנכ"ל החברה ארטיום גברליאנוב על הקמת מחלקת קולנוע ובראשה הבמאי ולדימיר בסדין שביים גם את הסרט הראשון בהפקתה, הסרט הקצר "מייג'ור גרום".
מאוקטובר 2015 חוברות הקומיקס של באבל יוצאות לאור גם בשפה האנגלית באמצעות פלטפורמת comiXology. במקביל, מאוקטובר 2015 עד מרץ 2016 החברה הוציאה לאור את הקרוס-אובר "עידן העורבים" ובו שישה חוברות קומיקס.
אנה היקמן
ביוגרפיה
נכון לשנת 2005, נמכרו מותגים הקשורים בשמה של היקמן, כולל בגדי ים, משקפיים, מצלמות, מכנסי ג'ינס ועוד בכ-150 מיליון ריאל (~86 מיליון דולר).
ג'פרי אמהרסט, ברון אמהרסט הראשון
קורות חייו
אמהרסט פעל באסטרטגיה של גננה ממושכת ותנועה מועטה עד אשר בשנת 1760 תכנן אמהרסט מתקפה תלת-כיוונית נגד מונטריאול, הגדולה בערי קוויבק בקנדה הצרפתית. ב-8 בספטמבר 1760 נכנעו הצרפתים המוצבים במונטריאול לידי הכוחות הבריטים. כניעת הכוחות במונטריאול סימנה את סוף השלטון הצרפתי בקנדה ובהמשך חולקה לואיזיאנה הצרפתית בין האימפריה הבריטית והאימפריה הספרדית. על פי תנאי חוזה פריז בשנת 1763, כל אמריקה הצפונית הצרפתית ממזרח לנהר המיסיסיפי הועברה לידי בריטניה, למעט האיים הזעירים סט. פייר ומיקלון מול חופי ניופאונדלנד.
פטר סיירטו
ביוגרפיה
פטר נולד בעיר קומארום שבצפון הונגריה. בשנת 1998 הצטרף למפלגת פידס והיה לחבר מועצת העיר "גיור" מטעמה, בשנת 2002 התמודד על מושבה של העיר בפרלמנט ההונגרי והיה לחבר הפרלמנט הצעיר ביותר. לאחר ניצחון המפלגה בבחירות 2010, מינה אותו ראש הממשלה ויקטור אורבן לדוברו האישי, תפקיד שבו שימש עד שנת 2012. בשנת 2014 מונה על ידי אורבן לשר החוץ ההונגרי.
ב-2015 תקף סיירטו את תוכנית המכסות של קנצלרית גרמניה מרקל וטען כי היא תעודד מהגרי עבודה והברחות גבול בלתי חוקיות.סיירטו התנגד לסימון מוצרים המיוצרים ביהודה ושומרון וטען כי הסימון פוגע בסיכויים למשא ומתן בין ישראל לפלסטינים. בשנת 2019 חנך את נציגות הסחר ההונגרית בירושלים ובכך הייתה הונגריה למדינה האירופית הראשונה שלה נציגות דיפלומטית בירושלים. בביקורו בישראל ביולי 2020, נפגש סיירטו עם מקבילו הישראלי גבי אשכנזי, לאחר פגישתם אמר כי הונגריה וישראל הן המדינות המותקפות ביותר בעולם. סיירטו היה שר החוץ האירופי היחיד שנכח בחתימת הסכמי אברהם.
ליטוגרפית קרן אלקטרונים
ליטוגרפיה של קרן אלקטרונים (EBL) היא שיטה בה סריקת קרן אלקטרונים ממוקדת מייצרת צורות מותאמות אישית על גבי ציפוי רגיש לאלקטרונים הנקרא רזיסט (פולימר). קרן האלקטרונים משנה את המסיסות של הרזיסט, ומאפשרת הסרה סלקטיבית של האזורים החשופים או הלא חשופים על ידי טבילה בממס (פיתוח). המטרה, כמו בפוטוליתוגרפיה, היא ליצור פיצ'רים קטנים מאוד אשר לאחר מכן ניתן לבצע העברת תצורה אל המצע, לעיתים קרובות על ידי איכול.
בוסטון סיינטיפיק
היסטוריה
החברה הוקמה ב-1979. בין מקימיה היה הישראלי לשעבר יצחק בנטוב.
קשרי דם: הווסת ומקורות התרבות
חדשנותו של נייט בכך שהוא טוען שהשפה האנושית, הדת והתרבות הופיעו לא רק באמצעות תהליך אבולוציוני-דרוויניסטי הדרגתי, אלא בתהליך ששיאו "מהפכה אנושית". הוא טוען שגנים אינם הגורמים היחידים שחוללו את האבולוציה האנושית, ושלממים יש חלק משמעותי בהשפעה עליה ובהופעתה של התרבות.
יצירת אמון וקואליציות
באמצעות שביתת מין מאורגנת, לקחו הנקבות שליטה על "אמצעי הייצור" של עצמן (מערכת הרבייה שלהן) ודרשו מהזכרים לעסוק בציד. את שביתות המין המאורגנות הן הובילו באמצעות סנכרון מחזורי הווסת שלהן (באופן ביולוגי וסימבולי). המחזור הובנה מבחינה תרבותית כמקור לכוח טקסי בקרב הנקבות. כל זכר שניסה להשיג מין מבלי שהצטרף לחבריו לציד, זכה לסירוב - "אין בשר, אין מין!". נקבה לא הייתה רשאית להציע עצמה לזכר בכל עת בה היא חפצה.
על ידי הצנעת הביוץ (הבולט מאוד בקרב נקבת השימפנזה שמפיצה ריחות, ושאחוריה מתנפחים ומאדימים בתקופת הייחום), הצליחו הנקבות למנוע מזכר האלפא, ששולט באמצעות שמירתו על הנקבה המיוחמת, להבחין איזו מהנקבות נמצאת בייחום. נוסף על-כך החלו לסנכרן את מחזורי הביוץ שלהן זו עם זו, וכך פחתה גם התחרות המינית ביניהן. כדי לשמור על פרטנר קבוע הן ויתרו על הסממנים המיניים, עד אשר הסתירו לחלוטין את זמן הביוץ והרחיבו את תקופת הזמינות המינית (האפשרות לקיים יחסי מין), כפי שמתרחש אצל נקבות האדם. רעיון זה מסתמך על אבחנתו של Paul Turk, המסביר כי נשים הפכו באופן סיסטמטי לקואליציות מופרדות, שסנכרנו את מחזורי הביוץ שלהן זו עם זו.
מהפכה ויצירתה של התרבות
נייט מייחס לַחובה על הצייד לחלוק בבשר שאותו הוא צד ("the hunter's own kill taboo") ולאקסוגמיה והטאבו על גילוי עריות תפקיד מפתח בהיווצרות התרבות. הוא מסביר בספרו כי שני איסורים אלה השתנו לאורך השנים, אך מתאר מסורות קשורות, שככל הנראה נבעו מהם.
תוכנית החיסולים הרוסית
רקע כללי
יחידה 29155 היא יחידה סמויה של המודיעין הצבאי הרוסי המוטלת על חיסול זרים וביצוע סיכול ממוקד ופעילויות סמויות אחרות. היחידה נקשרה לניסיון ההפיכה במונטנגרו בשנת 2016, להרעלת יצרן הנשק הבולגרי אמיליאן גברב והרעלת יולי וסרגיי סקריפאל.
בשנת 2019 נהרגו 23 אנשי שירות אמריקאים באפגניסטן. עשרה אנשי שירות אמריקנים מתו מירי או מטעני חבלה מאולתרים בשנת 2018 ו-16 בשנת 2019. שניים נוספים נהרגו בשנת 2020 לפני הפסקת האש בפברואר והתפרצות מגפת COVID-19. כמה מהחיילים נהרגו בהתקפות של אנשי כוחות הביטחון האפגנים כנגד כוחות הקואליציה. בדצמבר 2019 חשפו עיתונים באפגניסטן שגורמים צבאיים וממשלתיים בכירים היו בדרך כלל בדעה שהמלחמה באפגניסטן אינה ניתנת לסיום אולם דעות אלה הוסתרו מהציבור.
הערכה ואיסוף מודיעין
מידע על תוכנית החיסול הופץ בדיווחי מודיעין ושני גורמים אמרו שהתוכנית ידועה בקרב ראשי תחנות ה-CIA באזור וכן על ידי כוחות צבאיים שהופקדו על מעורבות הטליבאן. ה-CIA הוציא הערכה מודיעינית, סקירה ואישור של הממצאים. הערכת המודיעין הגיעה למסקנה כי פעילים צבאיים רוסיים הציעו בסתר תגמולים בהתקפות מוצלחות על כוחות הקואליציה בשנת 2019. גורמים צבאיים בדקו גם נפגעי קרב בעבר כדי לקבוע אם ניתן לייחס פגיעה בהם במסגרת התכנית הרוסית. החוקרים התמקדו בשני פיגועים על אנשי השירות האמריקניים, שאחד מהם היה הפצצה מחוץ לשדה התעופה באגרם באפריל 2019 שהביא להרג הנחתים רוברט א. הנדריקס, בנג'מין ס. היינס וכריסטופר סלוטמן. פקידים לא תיארו כיצד נבחרו יעדים צבאיים או את האופן המדויק שבוצע תשלום שכרם של החמושים. הרשויות האפגניות טענו כי התוכנית הציעה עד 100,000 דולר לכל חייל אמריקני או חבר קואליציה שנהרג.
סינת'יה ניקסון
ביוגרפיה
ניקסון היא בוגרת בית הספר התיכון האנטר קולג', ועשתה היסטוריה כשהייתה תלמידת השנה הראשונה ברנארד קולג' ב-1984 והופיעה בעת ובעונה אחת בשני מחזות ברודוויי שהיו להיט אותם ביים מייק ניקולס. היו אלה The Real Thing, שם גילמה ניקסון את בתם של ג'רמי איירונס וכריסטין ברנסקי ו-Hurlyburly, שם גילמה אישה צעירה שנתקלת במנהלים הוליוודיים שפלים. שתי ההצגות הציגו במרחק שני גושי בניינים זו מזו, ותפקידיה של ניקסון היו קצרים, כך שהיא יכלה לעבור בין ההצגות. היא קיבלה את תפקידה הרציני הראשון כשחקנית משנה בסרט כמתבגרת אינטליגנטית שמסייעת לבן זוגה (כריסטופר קולט) לבנות פצצה גרעינית בסרטו של מרשל בריקמן The Manhattan Project משנת 1986. ניקסון הייתה חלק מצוות המיני-סדרה של ה-NBC "הרצח של מרי פייגן" (1988) בכיכובם של ג'ק למון וקווין ספייסי, וגילמה את בתו של מועמד לנשיאות (מייקל מרפי) במרוץ לנשיאות (קריטריון) (גם ב-1988), סאטירה פוליטית של רוברט אלטמן ברשת HBO. היא חזרה לתפקיד בהמשך ב-2004 בסרט Tanner on Tanner.
לניקסון שני ילדים, בת, סמנטה (נולדה ב-1995), ובן, צ'ארלס אזקייל (שנולד ב-2001), מדני מוזס, פרופסור לאנגלית, שאתו הייתה בקשר זוגי בשנים 1988–2003.
קריירה
ניקסון שיחקה בתפקידי אורח ב-Addams Family Values (1993), "חופשה בחיתולים" (1994), Marvin's Room (1996) ו-The Out of-Towners (1999).
הקריירה של ניקסון נסקה כשהיא שיחקה כאחת מארבע השחקניות הקבועות בקומדיה המוצלחת של רשת HBO "סקס והעיר הגדולה" (2004-1998), כשחקנית מירנדה הובס. אחרי שהייתה מועמדת לפרס אמי כשחקנית משנה מצטיינת בסדרה קומית בשנים 2002 ו-2003, קטפה לבסוף ניקסון את הפרס ב-2004, עונתה האחרונה של הסדרה.
אחרי "סקס והעיר הגדולה" הופיעה ניקסון במיני-סדרה "טאנר על טאנר" של רשת HBO, והופיעה בתפקיד אורח ב-ER בשנת 2005 כאם שעוברת הליך מורכב להפחית את ההשפעות של שבץ. היא המשיכה והופיעה כאלינור רוזוולט בסרט "מעיינות חמים" בשנת 2005 של רשת HBO שסיפר על מסעו של פרנקלין דלאנו רוזוולט לחפש תרופה למחלת הפוליו שהוא סבל ממנה. ניקסון הייתה מועמדת לפרס אמי כשחקנית הראשית המצטיינת במיני-סדרה או סרט עבור הופעתה. בדצמבר 2005 היא הופיעה בעונה ה-2 של סדרת הלהיט "האוס" של רשת פוקס בפרק 9: "תעתוע", כחולה שסובלת מהתקף כיפיון ומנהלת רומן עם ד"ר האוס (יו לורי).
סיטרואן ויזה
סיטרואן ויזה (Citroën Visa) היא מכונית סופרמיני מתוצרת יצרנית הרכב הצרפתית סיטרואן אשר יוצרו בין השנים 1978–1988.
יוסף לויה
פועלו
מחקריו של לויה התמקדו בתחום האקולוגיה, טיפולם ושימורם של שוניות האלמוגים. פרסומיו בתחום כימות השינויים במגוון הביולוגי והערכת בריאותן ופגיעותן של השוניות משמשות בימינו את כל חוקרי השוניות.הוא עסק, בין היתר בחקר הלבנת האלמוגים
פרשת מותו של אנדרו פינץ'
הליכים משפטיים
בריס נעצר ב-29 בדצמבר 2017 בלוס אנג'לס על ניסיון הימלטות שצלח ב-2015 כאשר דיווח לשווא על פצצה בתחנת הטלוויזיה KABC-TV. ב-12 בינואר 2018, בריס הוסגר לקנזס, שם הואשם בהריגה לא רצונית והוא הוחזק בכלא סדגוויק קאונטי.
ב-29 במרץ 2019, נגזרו על בריס 20 שנות מאסר בפועל. גזר הדין כלל 150 חודשי מאסר על מעשיו בקנזס, 90 חודשי מאסר על אישומים פרדלים בקליפורניה ו-30 חודשי מאסר נוספים ממחוז וושינגטון די. סי.. בריס מתוכנן להשתחרר מהכלא ב-14 בינואר 2035.
גאבס (מחוז)
גאוגרפיה
מחוז גאבס נמצא בדרום מזרח תוניסיה, על חוף מפרץ גאבס, 376 ק"מ דרומית לבירה תוניס. גאבס נמצא מדרום להרי האטלס ונחשב כחלק מצידו הצפוני ביותר של מדבר סהרה. משום גודלו הרב גאבס מציע כמה נופים מגוונים ומנוגדים: חוף ים, הרים, מדבר, יער רחב ידיים ונאות מדבר. גם קצהו המזרחי של אגם המים הרדודים שוט אל-פייג' נמצא בתחום המחוז.
חלוקה אדמיניסטרטיבית
מבחינה אדמיניסטרטיבית, המחוז מחולק לעשר נציגויות, בהן עשר עיריות ותשע מועצות מקומיות. אוכלוסיית הערים על פי מפקד האוכלוסין מ-2014 מתוארת להל"ן:
אפרים לאור
קורות חייו
ב-2023 מונה לוועדת ההיגוי של המשמר הלאומי הישראלי.
שווייץ באירוויזיון 1957
בחירת השיר והנציג
לקראת אירוויזיון 1957 שווייץ המשיכה באותו הפורמט מהשנה הקודמת ובחרה את המועמד שלה לאירוויזיון באמצעות תחרות קדם עם מספר משתתפים. המבצעים שהתחרו על הזכות לייצג את שווייץ באירוויזיון הם ליס אסיה (זוכת האירוויזיון הראשון), ג'ו רולנד (שהשתתף גם בתחרות הקדם של 1956) וג'יאני פררסי. התחרות נערכה ב-11 בפברואר 1957.
טוסקולום
רוזנות טוסקולום
גרגוריוס השלישי, רוזן טוסקולום (נכדו של אלבריק השני) היה ידידו של האפיפיור המלומד סילבסטר השני וכיהן כמפקד הצי של אוטו הראשון, קיסר האימפריה הרומית הקדושה ושל אוטו השני. בשנת 1000 לערך הקים מחדש את מצודת העיר. ב-1001 מרד כ"מלך הרפובליקה של רומא" נגד אוטו השלישי. בנו תיאופילקטוס היה לאפיפיור בנדיקטוס השמיני ובן אחר שלו לאפיפיור יוחנן התשעה עשר.
ממשפחת רוזני טוסקולום צמחה משפחת האצולה הרומאית, שגם ממנה קמו מספר אפיפיורים, משפחת קולונה.
נרימן מהטה
ביוגרפיה
נרימן בומנשו מהטה נולד במומבאי, אז, הודו הבריטית במשפחה של פארסים-זורואסטרים. אביו היה בומנשו מהטה ואמו דהונבאי דארוואלה מהטה. למד במכללת סנט קסבייר במומבאי, בה סיים תואר ראשון B.Sc בכימיה ובפיזיקה ותואר ראשון B.A באנגלית ובכלכלה. בהמשך סיים גם תואר שני. מהטה היה תלמיד מחונן והועסק תקופה כמורה פרטי שלימד 80 סטודנטים בתחום המתמטיקה, פיזיקה, כימיה וההנדסה הימית.
האנדרטה לזכר חללי צבא דרום לבנון
תיאור
האנדרטה כוללת רחבת הנצחה, אזור תצפית, חורשת עצים ומתחם חנייה למבקרים. גודלה של האנדרטה הוא כ-2,800 מ"ר. האנדרטה עשויה מבטון חשוף ומכילה מוטיביים שנלקחו מהאנדרטה המקורית, שהייתה בסמוך לכפר מרג' עיון שבדרום לבנון אך פוצצה על-ידי כוחות חזבאללה לאחר הנסיגה מלבנון ב-2000. ברחבת ההנצחה מוצב עץ זית כסמל לתקווה ושלום.
עונת 1952/1953 בסרייה א'
עונת 1952/1953 בסרייה א' הייתה העונה ה-51 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1952 והסתיימו ב-31 במאי 1953.
נייט
אחר:
אייפוד טאץ'
יישומים
קיימים יישומים חינמיים כמו סטנזה ו-iBooks המאפשרים קריאת ספרים אלקטרוניים על המכשיר ובכך הופכים אותו גם לקורא ספרים אלקטרוני.
קורפוס המילואים ה-25 (האימפריה הגרמנית)
קורפוס המילואים ה-25 (בגרמנית: XXV. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.
פלאם וציטרון
עלילה
לאחר הפלישה הנאצית לדנמרק, הסרט מתמקד בבנט פאורשו הוויד מקבוצת ההתנגדות הולגר דנסקה (המכונה להבה) וביורגן האגן שמית' (המכונה אתרוג). בבר, בנט מפלרטט עם אישה, שמזהה את עצמה כקטי סלמר ומטרידה אותו באמירת שמו האמיתי. בנט עוקב אחריה ומתעמת איתה ואז היא אומרת שהיא שליח שמעביר מסרים בין סטוקהולם לקופנהגן.
נסים רג'ואן
קורות חיים
הוא היה תלמידו וחברו הקרוב של אלי כדורי.
יצחק גל-נור
בחוץ לארץ
לגל-נור מוניטין בינלאומיים המבוססים על שמונה ספרים וכ-70 מאמרים (ר' רשימת פרסומים) ועל הרצאותיו בכינוסים מדעיים בחוץ-לארץ. הוא שימש פרופסור אורח באוניברסיטת מקגיל, קנדה; אוניברסיטת המדינה של ויין, ארצות הברית (1973);, יפן (1975); אוניברסיטת אורהוס, דנמרק (1982); אוקספורד, אנגליה (1982 ובקביעות מאז 1997); אוניברסיטת ברקלי, ארצות הברית (1999, 2004), אוניברסיטת סידני, אוסטרליה (2012). כמו כן נבחר גל-נור לכהן בגופים בינלאומיים: ב-1979 נמנה עם מייסדי International Freedom of Information Commission בלונדון, שמטרתה לקדם חקיקת חוקי חופש המידע במדינות דמוקרטיות. נבחר פעמיים (1985–1991) להנהלה של האגודה הבינלאומית למדע המדינה והתמנה לעורך ראשי של סדרת הספרים מטעמה שבהוצאת Cambridge University Press. סייע לקונגרס הלאומי האפריקני בהכנות לניהול הבחירות והוזמן על ידי הממשלה הזמנית בדרום- אפריקה להיות משקיף בבחירות הכלליות הראשונות ב-1994.
מוזס אינגרם
קריירה
חודש לאחר סיום לימודיה, היא עשתה אודישן בניו יורק לתפקיד בסדרת הטלוויזיה "גמביט המלכה" וקיבלה את התפקיד של ג'ולין, שהיא חברתה של בת' מבית היתומים בסדרה. על תפקידה, היא הייתה מועמדת לפרס אמי לבידור בפריים-טיים לשחקנית משנה יוצאת מן הכלל במיני-סדרה או סרט.
יצחק גל-נור
פוליטיקה במושגים של היגוי
תרומתו של גל-נור היא בפיתוח חדש ומקורי של תפיסת ההיגוי (steering) של פרופ', כמושג מארגן בחקר מערכות פוליטיות. ממשל, כפי שכתב אפלטון, כמוהו כהיגוי של ספינה, והוא מבוסס על זרימת מידע, הכרעות ומשוב. קביעת מדיניות מבוססת על "כושר היגוי" (steering capacity) – מנגנון שנועד לשמור על יציבות המערכת ולהנחותה להשגת מטרות משותפות. העדר כושר היגוי פירושו מערכת שנעה ונדה ולא מסוגלת לפתח תנועה תכליתית. המודל של גל-נור התפרסם לראשונה ב-1979 והופיע בספר באנגלית (1982) ובעברית (1985), שזכה בפרס נפתלי למדעי הכלכלה והחברה. כפי שדויטש כתב בהקדמה לספר: גל-נור מציג אמות-מידה לניתוח כושר ההיגוי, משכלל את המושגים הקיברנטיים ו"מפתח מסגרת תאורטית שהיא תרומה מקורית מבחינת אפשרויות היישום שלה למחקר מעשי של מערכות קונקרטיות". גישתו לנושא ההיגוי שימשה בסיס לערך שירות המדינה שגל-נור הוזמן לתרום למהדורה החדשה של האנציקלופדיה הבינלאומית החשובה ביותר במדעי החברה. למודל ההיגוי השפעה עיונית רבה ונמשכת במדע המדינה.
מוזס אינגרם
קריירה
בשנת 2022 לוהקה אינגרם לתפקידים בשתי מיני-סדרות של אפל TV פלוס: "האישה באגם" מול נטלי פורטמן, ו"הסיגר הגדול", בכיכובו של אנדרה הולנד. במרץ 2023 לוהקה לתפקיד בסרט בקולנוע "The End" בבימוי ג'ושוע אופנהיימר.
כיצד מועילה ומזיקה ההיסטוריה לחיים
תוכן הספר
בספר מעלה ניטשה את החסרונות ואת המעלות של תודעה היסטורית בחיי האדם ועורך הבחנה בין סוגים שונים של תודעות היסטוריות.
יצחק למפרונטי
תולדות חייו
במשך כל חייו דאג למפרונטי לחינוך והקניית ידע לרבים. בין היתר פתח בית מדרש למבוגרים עובדים, שלמדו תורה לאחר שעות העבודה והרצה בקהלים שונים ומגוונים. זאת בנוסף להיותו רופא מבוקש הן אצל היהודים והן אצל הנוצרים.
פרנסיסקו ברו
כמאמן
ברו שב לספרד והמשיך לעסוק כמאמן. בין 1924 ל-1926 אימן את אספניול ובין 1927 ל-1928 את חובנטוד אסטוריאנה. ב-1930 היה מאמנה של נבחרת פרו, עת השתתפה בטורניר הגביע העולם הראשון אי פעם, מונדיאל 1930, שנערך באורוגוואי. נבחרת פרו הפסידה בשני משחקיה בבית ג', לנבחרות ו, והודחה כבר בשלב הבתים. ב-1934 התמנה למאמנה של ריאל מדריד, ששיחקה בליגה הספרדית שהוקמה מספר שנים לפני כן. כבר עם הגיעו הדריך את הקבוצה, שכללה שחקנים כסמיטייר, זאמורה וחסינטו קינקוסס, לזכייה בגביע הספרדי, כשהיא מנצחת בגמר את ולנסיה בתוצאה 1–2. בעונת 1934/1935 הגיעה הקבוצה למקום השני בליגה, והיא הודחה מהגביע על ידי סביליה כבר בשמינית הגמר. גם בעונת 1935/1936 הגיעה למקום השני בליגה, וב-1936 הדריך ברו את הקבוצה לזכייה בגביע, הודות לניצחון 1–2 על ברצלונה בגמר, שזכור בשל הדיפתו של זאמורה ברגעים האחרונים של המשחק.
עם פרוץ מלחמת האזרחים הספרדית ב-1936, שב ברו לקטלוניה, והוא אימן את ז'ירונה עת השתתפה בליגה הים-תיכונית, טורניר שכלל קבוצות מהרפובליקה הספרדית השנייה, עת זו נלחמה בכוחות הלאומניים של פרנסיסקו פרנקו. תחת הדרכתו סיימה ז'ירונה במקום השלישי מתוך 8 קבוצות, אחרי ברצלונה ואספניול. ב-1939 שב לקדנציה שנייה בריאל מדריד. בעונה הראשונה שלו במדריד, העונה הראשונה לאחר מלחמת האזרחים, הגיעה הקבוצה למקום הרביעי. בעונה הבאה הידרדרה מדריד למקום השישי, וברו סיים את תפקידו במועדון. כבר בקיץ החל לאמן את גרנדה, שעלתה בעונה שלפני כן לליגה הראשונה. בעונתה הראשונה אי פעם בליגה הראשונה בספרד, סיימה תחת ברו במקום ה-10. בעונה הבאה, עונת 1942/1943, סיימה במקום ה-12, מקום אחד מעל המקום שמוביל לירידה לליגה השנייה, וברו עזב את הקבוצה.
ריצ'רד קרליל
ביוגרפיה
קרליל נולד בעיירה אשבורטון, במחוז דבון, בנו של סנדלר שנפטר בשנת 1794, והשאיר את אמו נאבקת לפרנס את שלושת ילדיה, בהכנסה מניהול חנות קטנה. מגיל 6 עד 12 הלך לבית הספר, ואחר כך בילה 7 השנים בהכשרה כנפח. ב-1813 התחתן ועבר ללונדון, שם מצא עבודה במקצוע שלמד. אשת, ג'יין, ילדה חמישה ילדים, מתוכם שרדו שלושה.
טבח פיטרלו ו"הרפובליקן"
בשנת 1821, הפך קרליל לאתאיסט מוצהר (לאחר שקודם הצהיר שהוא מאמין בדאיזם) ופרסם מאמר בעד מטריאליזם וחינוך. באותה שנה נידונה ג'יין קרליל לשנתיים מאסר בגין "הוצאת דיבה מרדנית", ואת מקומה כמפרסמת "הרפובליקן" תפסה אחותו של ריצ'רד קרליל, מרי. תוך חצי שנה גם היא נכלאה בגין אותה עבירה. התהליך חזר על עצמו עם שמונה מעובדי בית הדפוס שלו, בהם סוזנה רייט, ולמעלה מ-150 גברים ונשים נשלחו לכלא בגין מכירת "הרפובליקן". עונשו של קרליל הסתיים בשנת 1823 אך הוא נעצר מיד והוחזר לכלא על כך שלא שילם קנס בסך 1,500 לירות שטרלינג, וששוחרר בסופו של דבר ב-25 בנובמבר 1825. במהדורה הבאה של "הרפובליקן" הוא הביע את התקווה שמאסרו הארוך יסתיים בחופש לפרסם עיתונים רדיקליים.
תומאס מודלי
מודלי, שב-4 בדצמבר 2017 אושר מינויו כתת-מזכיר הצי, מילא באופן זמני את תפקיד מזכיר הצי מה-15 ביולי ועד ה-31 ביולי 2019, כאשר קודמו בתפקיד כמזכיר הצי, ריצ'רד ו. ספנסר, שימש אז כתת-מזכיר ההגנה וכמזכיר ההגנה בפועל.
משה בן זקן
ביוגרפיה
משה בן זקן נולד בשנת 1985 באשדוד. אביו, אליאס (אלי) בן זקן, פעיל הליכוד.
היפופימיים
לעיתים נדירת הם מוחזקים כדגי נוי באקווריום.
עבדות בחברה היהודית העות'מאנית בראשית העת החדשה
מילת העבדים וגיורם
"כשם שמלין ומטבילין את הגרים כך מלין ומטבילין את העבדים הנלקחים מן העכו"ם [מהנוכרים] לשם עבדות, הלוקח עבד מן העכו"ם וקדם העבד וטבל לשם בן חורין קנה עצמו, והוא שיאמר בעת טבילה הריני טובל בפניכם לשם גירות, ואם טבל בפני רבו אינו צריך לפרש אלא כיוון שטבל נשתחרר, לפיכך צריך רבו לתקפו במים עד שיעלה והוא תחת שיעבודו ומודיעו בפני הדיינין שלשם עבדות מטבילו."
קומסומולסקאיה פראבדה
קוׂמסוׂמוׂלְסְקַאיה פְרַאבְדה (ברוסית: Комсомольская правда, מילולית: אמת הקומסומול) הוא עיתון יומי רוסי בפורמט טאבלואיד, שנוסד ב-13 במרץ 1925 ויוצא לאור מאז 24 במאי 1925. משנות ה-90 הוא אחד העיתונים הנפוצים ביותר ברוסיה.
דפנה שחר
דפנה שחר (נולדה ב־28 בנובמבר 1972) היא עורכת דין ומנחת טלוויזיה ישראלית.
ביוגרפיה
בשנת 2012 החלה להגיש בערוץ עשר את התוכנית "סודות הנדל"ן", שעברה מאוחר יותר לרשת 13. באוקטובר 2020 עברה התוכנית לקשת 12.
גביע המדינה בכדורגל 1995/1996
שלבי הגמר
הערה:
בלוריתניים
צעירי חלק ממיני דגים החיים בצפון האוקיינוס השקט מסתובבים סביב מדוזות כדי להתגונן מטורפים, וכדי להיזון משיירי ארוחת המדוזות. דגים גדולים יותר ניזונים מדגים קטנים ומחסרי חוליות ימיים כגון סרטנאים, רכיכות, מדוזות, הידרתים, מסרקניות וסלפיים.
בראד ג'ונס
בראדלי סקוט ג'ונס (באנגלית: Brad Jones, נולד ב-19 במרץ 1982), הוא כדורגלן אוסטרלי שמשחק בקבוצת פרת' גלורי ובנבחרת אוסטרליה בתפקיד השוער.
קריירה
ג'ונס נולד בארמדל, פרת', מערב אוסטרליה לאב אנגלי. בתחילת דרכו, ג'ונס חתם בביזווטר סיטי, קבוצה אוסטרלית.
אנגליה והולנד
לאחר ששוחרר מביזווטר סיטי, חתם ג'ונס במידלסברו, והחל לשחק בקבוצת הנוער, לאחר כשנתיים, חתם על חוזה מקצועי במרץ 1999. הוא ערך את הופעת הבכורה שלו בקבוצה בסבב הגביע האנגלי השלישינגד נוטס קאונטי ב-2004 ומאוחר יותר בעונה זו זכה בגביע הליגה.
ויליאם קלארק ראסל
ויליאם קלארק ראסל (באנגלית: William Clark Russell; 24 בפברואר 1844 - 8 בנובמבר 1911) היה סופר אמריקאי פופולרי של ספרי ים וסיפורי אימה.
ראסל נולד בניו יורק. שמונה שנות שירות כמלח בצי הקנו לו ניסיון בחיי ים. לאחר זאת היה עיתונאי בסגל "דיילי כרוניקל" ולבסוף הקדיש את עתותיו לכתיבת הרומנים הרבים שלו, שרק מעטים מהם נזכרים כאן.
בראד ג'ונס
הולנד וסעודיה
בתאריך 17 באוגוסט 2015, ג'ונס חתם לעונה אחת בברדפורד סיטי. ב-27 באוקטובר 2015 שוחרר מהקבוצה. ב-5 בינואר 2016 חתם בניימכן ההולנדית. משם עבר אחרי סיום העונה לפיינורד. ב-1 באוגוסט 2018 חתם בא-נסר הסעודית.
פתלתוליים
פתלתוליים (שם מדעי: Xenisthmidae) הם משפחה של דגי גרם מסדרת הדקראים הקרובים לקברנוניים וחיים על קרקעית הים החולית. הם חיים בימי האזור האינדו-פסיפי סביב שוניות אלמוגים. חלק מהחוקרים סוברים שמשפחה זו צריכה להיכלל תחת משפחת האלאוטריים.
שלום אביחצירא
קורות חיים
לאחר כ-40 שנים בקולומב-בשאר, בשנת 1962 (ה'תשכ"ב) עבר להתגורר במרסיי שבצרפת, וכיהן שם במשרה רבנית.
יורם בלומנקרנץ
עבודות נבחרות
מצפה בנימיני (2014)
התקופה הפרהיסטורית באזור הלבנט
התקופה הנאוליתית
התקופה הנאוליתית נחשבת באופן מסורתי לחלק האחרון של תקופת האבן. התקופה הנאוליתית באזור הלבנט החלה עם תחילת החקלאות, והסתיימה עם הופעת כלי ברזל בתקופת הברזל.
Airbus Defence and Space
היסטוריה
בשנת 2013 EADS אורגנה מחדש ושינתה שמה לקבוצת איירבוס. מספר חטיבות וחברות בת של EADS אוחדו לחטיבה חדשה שאחראית על תחום החלל וביטחון וקיבלה את השם הנוכחי.
גדלסתיים
גדלסתיים (שם מדעי: Kraemeriidae) הם משפחה של דגי גרם מסדרת הדקראים הקרובים לקברנוניים ונראים כמותם. כמה חוקרים מגדירים את מיני המשפחה כחלק ממשפחת הקברנוניים הגדולה. הם חיים רוב זמנם בהתחפרות בחולות הימיים.
Nyaa Torrents
היסטוריה
ב-2011, מספר משתמשים באתר נתבעו על בהפרת זכויות יוצרים והפצת תוכן בצורה פיראטית. בספטמבר 2014, האתר היה נתון למתקפת מניעת שירות מבוזרת (DDoS) גדולה, אשר גרמה להשבתת האתר למשך חמישה ימים.
נכון לאוגוסט 2022, קיים אתר אחד המהווים העתק של האתר המקורי, בדומיין nyaa.si.